ભગવાન બુદ્ધે પણ કહ્યું છે કે, ‘અવેરે જ શમે વેર, ના શમે વેર વેરથી’ એ ન્યાયે કોઈના પણ પ્રત્યે વેરઝેર કે ઇર્ષા-દ્વેષ રાખ્યા વગર જીવનના પ્રત્યેક પગલે હું પ્રેમપૂર્ણ વ્યવહાર કરું એ જ મારી તમને પ્રાર્થના છે. દુન્યવી કે પારલૌકિક બધી જ અપેક્ષાઓથી મુક્ત થઈને આપણે ભગવાનને કહી શકીએ કે આજે તારી પાસે મારી કોઈ માગણી નથી. બસ મારા મનની-બે-ચાર વાત તને કહેવી છે, તારી સાથે પ્રેમાલાપ કરવો છે અને બસ તારા સાન્નિધ્યમાં નિરાંતે બેસવું છે.